SCC ร่วง 3 วันติด! ลบอีก 2% ฟากโบรกฯแนะ”ขาย”ชี้กำไร Q1/62 หดตัวตามสเปรดปิโตรเคมีอ่อนแอ
SCC ร่วง 3 วันติด! ลบอีก 2% ฟากโบรกฯแนะ "ขาย" ชี้กำไร Q1/62 หดตัวตามสเปรดปิโตรเคมีอ่อนแอ ณ เวลา 12.24 น.อยู่ที่ระดับ 456.00 บาท บวก 10.00 บาท หรือ 2.15%  ด้วยมูลค่าซื้อขาย 2.22 พันล้านบาท
11 เม.ย. 2562

ผู้สื่อข่าวรายงานว่า บริษัท ปูนซิเมนต์ไทย จำกัด(มหาชน) หรือ SCC ณ เวลา 12.24 น.อยู่ที่ระดับ 456.00 บาท บวก 10.00 บาท หรือ 2.15%  ด้วยมูลค่าซื้อขาย 2.22 พันล้านบาท ราคาหุ้นร่วง 3 วันติดโดยนับตั้งแต่หุ้นยืนที่ระดับ 476.00 บาท เมื่อวันที่ 5 เม.ย.62 จนถึงล่าสุดหุ้นอ่อนตัวลงแล้ว 4.20% และต่ำสุดในรอบ 2 เดือนโดยเทียบตั้งแต่หุ้นลงทดสอบระดับ 452.00 บาท เมื่อวันที่ 25 ม.ค.62

บล.เคทีบี (ประเทศไทย)  ระบุในบทวิเคราะห์วันนี้(11เม.ย.62) ปรับคำแนะนำเป็น”ขาย”หุ้น บมจ.ปูนซิเมนต์ไทย (SCC) ให้ราคาเป้าหมายเดิมที่ 465 บาท โดยคาดว่าผลการดำเนินงานไตรมาส 1/62 จะหดตัวลง ประเมินกำไร 10,011 ล้านบาท -19% เทียบช่วงเดียวกันในรอบปีก่อน และ -4% เทียบไตรมาสก่อนหน้า จากธุรกิจปิโตรเคมีอ่อนตัวทั้ง เทียบช่วงเดียวกันในรอบปีก่อน  และ เทียบไตรมาสก่อนหน้า โดยส่วนต่าง (สเปรด) ราคาเฉลี่ยมีการปรับตัวลดลงทั้ง PP และ PE
ขณะที่กลุ่มธุรกิจซีเมนต์และผลิตภัณฑ์ก่อสร้างคาดว่าลดลง เทียบช่วงเดียวกันในรอบปีก่อน แต่เพิ่มขึ้น เทียบไตรมาสก่อนหน้า ส่วนธุรกิจแพคเกจจิ้งคาดว่าเพิ่มขึ้น เทียบช่วงเดียวกันในรอบปีก่อน และ ทรงตัว เทียบไตรมาสก่อนหน้า
SCC ยังมีปัจจัยกดดันผลประกอบการในช่วงที่เหลือของปี โดยในไตรมาส 2/62 จะบันทึกค่าใช้จ่ายพนักงานตามกฎหมายแรงงานใหม่ประมาณ 2 พันล้านบาท และทิศทางของกลุ่มปิโตรเคมียังอ่อนตัวตามสภาวะเศรษฐกิจโลกที่อ่อนแอ รวมถึงยังมี Supply ปิโตรเคมีที่คาดว่าจะเพิ่มในช่วงครึ่งหลังปีนี้ และกลุ่มธุรกิจซีเมนต์ยังมีโมเมนตัมจากภาครัฐฯ แต่ภาคเอกชนยังชะลอการลงทุนโครงการก่อสร้างต่างๆ
ทั้งนี้ มีโอกาสที่เคทีบีฯ จะปรับประมาณการกำไรสุทธิของ SCC ในปีนี้ลงทั้งจากมุมมองปิโตรเคมีที่ยังอ่อนแอ และการตั้งสำรองพนักงาน ปัจจุบัน Consensus ยังให้ราคาเป้าหมายไว้ที่ 505 บาท ดังนั้น มีโอกาสที่ Consensus จะมีการปรับประมาณการและราคาเป้าหมายลงเช่นกัน โดยเชื่อว่า 1-2 เดือนนี้ราคาหุ้นจะ Underperform แนะนำให้ Switch ไปยังกลุ่ม Refinery เช่น บมจ.ไทยออยล์ (TOP) ที่แนะ”ซื้อ” ราคาเป้าหมาย 83 บาท จากค่าการกลั่นที่จะเริ่มฟื้นตัว Driving Season ในไตรมาส 2/62